7 หยวนต่อดอลลาร์!! ค่าเงินหยวนอ่อนค่าทำสถิติในรอบ 10 ปี!! - FINNOMENA
ค่าเงินหยวนอ่อนค่าทำสถิติใหม่ในรอบ 10 ปี ล่าสุดอยู่ที่ประมาณ 7 หยวนต่อดอลลาร์สหรัฐ คาดกันว่าจีนอาจใช้ค่าเงินหยวนเป็นเครื่องมือต่อรองกับสหรัฐในการเจรจาการค้า
5 ส.ค. 2562

ค่าเงินหยวนอ่อนค่าทำสถิติใหม่ในรอบ 10 ปี ล่าสุดอยู่ที่ประมาณ 7 หยวนต่อดอลลาร์สหรัฐ คาดกันว่าจีนอาจใช้ค่าเงินหยวนเป็นเครื่องมือต่อรองกับสหรัฐในการเจรจาการค้า
ค่าเงินหยวนร่วงลง 1.2% แตะระดับ 7.0256 หยวนต่อ 1 เหรียญสหรัฐ หลังธนาคารกลางจีนกำหนดอัตราอ้างอิงเงินหยวนรายวันให้อ่อนค่าลงเกิน 6.9 หยวนต่อ 1 เหรียญสหรัฐเป็นครั้งแรกนับตั้งแต่เดือนธันวาคมปีที่แล้ว
โดยนักวิเคราะห์คาดว่าอัตราแลกเปลี่ยนเช่นนี้แปลว่าจีนเตรียมที่จะใช้ค่าเงินหยวนเป็นอาวุธสำคัญในการต่อรองทางด้านการค้ากับสหรัฐ หลังจากที่ โดนัลด์ ทรัมป์ ได้ประกาศขึ้นภาษีสินค้านำเข้า 10% มูลค่าทั้งสิ้นกว่า 3 แสนล้านเหรียญสหรัฐ
ความกังวลเกี่ยวกับสงครามการค้ารอบใหม่ ทำให้นักลงทุนแห่เทขายหุ้นจำนวนมาก และหันไปถือครองสินทรัพย์ปลอดภัย เช่น ทองคำ สกุลเงินเยนของญี่ปุ่น และพันธบัตรรัฐบาลสหรัฐฯ แทน
ส่งผลให้ตลาดหุ้นเอเชียร่วงลงเกือบทั้งภูมิภาค ขณะที่ดัชนี Shanghai Composite ตลาดหุ้นจีน ปรับตัวลง 0.3% และ ดาวโจนส์ฟิวเจอร์ร่วง 280 จุด ในเช้าวันที่ 5 ส.ค. นี้
ที่มา : https://thestandard.co/china-yuan-drops-trade-war-escalates/
แท็ก:
แชร์บทความ: